মন্ত্ৰী হিমন্ত বিশ্ব শৰ্মাই 'নাজানে' অসমৰ ইতিহাস। আলফাক লৈ বুধবাৰে শৰ্মাৰ মন্তব্যৰ পিছতে মন্ত্ৰীজন সন্দৰ্ভত এইদৰে কৈছে আলোচনাপন্থী আলফা নেতা মৃণাল হাজৰিকাই।
আলোচনাপন্থী আলফাগৰাকীৰ মতে 'হিমন্ত বিশ্বৰ কথা অৰ্থহীন।' লগতে তেওঁলোকৰ হাতত প্ৰশ্নৰ উত্তৰ নাই, সেয়েহে চালে-বেৰে কোবাই যি তি মন্তব্য কৰি থাকে বুলিও তেওঁ নৰ্থ ইষ্ট নাও-ৰ সৈতে হোৱা কথা-বতৰাত মন্তব্য কৰে।
২০০৮ চনত অৰ্থাৎ যুদ্ধ বিৰতি ঘোষণা কৰাৰ সময়তে আলফাৰ ২৮ বেটেলিয়নতে ৪ শতাধিক সদস্য আছিল বুলি মৃণাল হাজৰিকাই আমাক জানিবলৈ দিয়ে।
আলফালৈ ল'ৰাবোৰ যোৱাৰ বাবে বিজেপি চৰকাৰখনকেই দোষাৰোপ কৰে হাজৰিকাই।
তদুপৰি বুধবাৰে মন্ত্ৰীগৰাকীয়ে কৰা 'পৰেশ বৰুৱাৰ ৬০-৭০ বছৰ হৈছে গতিকে উত্তৰাধিকাৰী সূত্ৰে মুন্নাক দায়িত্বভাৰ গতাব বিচাৰিছে' মন্তব্যৰ বিৰোধিতা কৰে মৃণাল হাজৰিকাই।
নৱ-প্ৰজন্মই চৰকাৰৰ আচৰণ দেখি আছে, সেয়েহে ইয়াৰ 'বিকল্প হিচাপে হাতত অস্ত্ৰ তুলি লৈছে' বুলিও তেওঁ মন্তব্য কৰে।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
